SIA „Rīgas Austrumu klīniskā universitātes slimnīca”
Reģ. Nr. 40003951628
Hipokrāta iela 2, Rīga, LV-1038

Atklāta konkursa 
„Laboratorijas izmeklējumu nodrošināšanai nepieciešamo testsistēmu un laboratorijas piederumu piegāde”
RAKUS 2018/54K


ATKLĀTA KONKURSA ZIŅOJUMS
(attiecībā uz iepirkuma priekšmeta 8.daļu)
Rīgā, 	2019. gada 14.februārī

Pasūtītāja nosaukums: SIA „Rīgas Austrumu klīniskā universitātes slimnīca”, Hipokrāta ielā 2, Rīgā, LV – 1038.
Iepirkuma identifikācijas numurs: RAKUS 2018/54K.
Iepirkuma priekšmets: Laboratorijas izmeklējumu nodrošināšanai nepieciešamo testsistēmu un laboratorijas piederumu piegāde.
CPV kodi: : 33696000-5 (Reaģenti un kontrastvielas); 38437000-7 (Laboratorijas pipetes un piederumi); 33793000-5 (Stikla izstrādājumi laboratorijas vajadzībām).
Datums, kad paziņojums par līgumu publicēts Iepirkumu uzraudzības biroja tīmekļvietnē: 09.09.2018.
Datums, kad paziņojums par līgumu publicēts ES Oficiālajā Vēstnesī: 11.09.2018.
Iepirkuma komisijas sastāvs:
Komisijas priekšsēdētāja:		I.Akmentiņa, administratīvā direktore;	 
Komisijas priekšsēdētāja vietniece:	L.Auzāne, Ekonomikas daļas vadītāja;
Komisijas locekles:		I. Krūmiņa, Iepirkumu un līgumu daļas vadītāja;
		J. Storoženko, stacionāra „Latvijas Infektoloģijas centrs” Laboratorijas vadītāja;		 
Sekretāre: 				E.Tiltiņa, Iepirkumu un līgumu daļas juriste;
Eksperte:				V.I. Kalniņa, laboratorijas galvenā speciāliste.
			
Iepirkuma komisija ir izveidota un darbojas, pamatojoties uz SIA „Rīgas Austrumu klīniskā universitātes slimnīca” valdes 2018. gada 5.jūlija lēmumu Nr. V1/01-01/18/295.

Pretendentiem noteiktās kvalifikācijas prasības
1. Pretendents ir reģistrēts normatīvajos aktos noteiktajā kārtībā.
2.Pretendents tiek izslēgts no turpmākas dalības Konkursā PIeL 42. panta pirmajā daļā noteiktajos gadījumos un PIeL 42. pantā noteiktajā kārtībā.
3.Ja pretendents vai personālsabiedrības biedrs, ja pretendents ir personālsabiedrība, atbilst PIeL 42. panta pirmās daļas 1., 3., 4., 5., 6. vai 7. punktā vai otrās daļas 1. vai 2. punktā minētajam izslēgšanas gadījumam, pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Vērtējot pretendentu uzticamības nodrošināšanai iesniegto pierādījumu atbilstību, iepirkuma komisija piemēro PIeL 43. panta noteikumus.
4.Pasūtītājs ir tiesīgs izslēgt pretendentu no turpmākās dalības iepirkuma procedūrā šādos gadījumos:
4.1.pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu, vispārīgo vienošanos vai koncesijas līgumu un tādēļ Pasūtītājs vai publiskais partneris ir izmantojis iepirkuma līgumā, vispārīgās vienošanās noteikumos vai koncesijas līgumā paredzētās tiesības vienpusēji atkāpties no iepirkuma līguma, vispārīgās vienošanās vai koncesijas līguma;
4.2.pretendents ir izdarījis smagu profesionālās darbības pārkāpumu:
· negodīga konkurence, maldinoša reklāma un negodīga komercprakse;
· grāmatvedības un statistiskās informācijas noteikumu pārkāpšana;
· darba samaksas noteikumu pārkāpšana
kas liek apšaubīt tā godīgumu, vai nav pildījis ar pasūtītāju vai publisko partneri noslēgtu iepirkuma līgumu, vispārīgo vienošanos vai koncesijas līgumu, un šis fakts ir atzīts ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams;
4.3.uz personālsabiedrības biedru, ja pretendents ir personālsabiedrība, ir attiecināmi Nolikuma 3.4.2. punkta nosacījumi;
4.4.uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās publiska pakalpojuma vai piegādes līguma vērtības, ir attiecināmi Nolikuma 3.4.1. vai 3.4.2. punkta nosacījumi;
4.5.uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi Nolikuma 3.4.1. vai 3.4.2. punkta nosacījumi. 
5.Pretendentam ir Eiropas Savienības valstī izdots piedāvātās preces CE atbilstības sertifikāts (Tehniskās specifikācijas daļās Nr. 41, 52, 59, 71, 72, 75, 76, 77, 78, 79, 80, 81, 82, 113, 134, 158, 159, 160, 161, 162, 163, 164, 165, 170, 171, 172, 174, 176, 177, 178, 179, 180, 181, 183, 184, 185, 186, 187 var nebūt CE atbilstības sertifikāts).
6.Pretendentam ir ražotāja vai tā pārstāvja pilnvarojums par tiesībām izplatīt piedāvātās preces Latvijas Republikā. 
7.Tehniskās specifikācijas daļās Nr. 37, 61, 62, 63, 64, 65 piedāvātie reaģenti ir saderīgi ar tehniskajā specifikācijā minētajām iekārtām;
8.Pretendentam ir tiesības Latvijas Republikā izplatīt, uzstādīt iekārtu un veikt iekārtas tehnisko apkopi un rezerves daļu nomaiņu (prasība attiecas uz tehniskās specifikācijas daļām Nr. 1, 2, 3, 5, 7, 8, 9, 11, 12, 14, 15, 17, 19, 55, 56, 62, 66, 67, 68, 69, 70, 74, 84, 85, 86, 87, 148, 155, 156).

Piedāvājuma vērtēšana un piedāvājuma izvēles kritēriji 
Piedāvājumu vērtēšana
[bookmark: _Toc223499496][bookmark: _Toc364417659][bookmark: _Toc492890771][bookmark: _Hlk504470698][bookmark: _Hlk504132075]1.Vērtēšana notiek sekojoši:
1.1.pretendentu atbilstības kvalifikācijas prasībām pārbaude;
1.2.piedāvājumu atbilstības pārbaude;
1.3.piedāvājumu iepirkuma līguma slēgšanas tiesību piešķiršanai izvēle saskaņā ar noteiktajiem piedāvājuma izvērtēšanas kritērijiem;
1.4.pretendentu, kuriem būtu piešķiramas iepirkuma līguma slēgšanas tiesības, atbilstības PIeL 42. panta, kā arī PIeL 43. panta (ja attiecināms) noteikumiem pārbaude.
1.5.Iepirkuma komisija ir tiesīga pretendentu kvalifikācijas atbilstības pārbaudi veikt tikai tam pretendentam, kuram attiecīgajā iepirkuma priekšmeta daļā būtu piešķiramas iepirkuma līguma slēgšanas tiesības.
2.Komisija ir tiesīga izslēgt pretendentu no tālākās dalības iepirkuma procedūrā gadījumos, ja:
· pretendents neatbilst šajā Nolikumā norādītajiem kritērijiem vai normatīvo aktu prasībām;
· pretendents izslēdzams atbilstoši PIeL noteikumiem;
· pretendents norādījis nepatiesas ziņas;
· pretendents nav sniedzis ziņas par atbilstību minētajiem kritērijiem (nav iesniedzis visus 4. punktā norādītos dokumentus vai prasīto informāciju);
· piedāvājums neatbilst normatīvajos aktos un Nolikumā norādītajām prasībām;
· pretendenta piedāvājums ir nepamatoti lēts;
· ja piedāvājums ir ar nepamatoti zemu cenu kādā no daļām, komisijai ir tiesības uzskatīt, ka viss piedāvājums ir ar nepamatoti zemu cenu.
3.Komisija, vērtējot pretendentu finanšu piedāvājumus, pārbauda, vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
4.Pretendentu atlases dokumentu, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā iepirkuma komisijas sēdē.
[bookmark: OLE_LINK1][bookmark: OLE_LINK2]5.Ja piedāvājums šķietami ir nepamatoti lēts, komisija, rīkojas PIeL 53. pantā noteiktajā kārtībā.
6.Komisijai ir tiesības pārbaudīt pretendenta sniegto ziņu patiesumu publiski pieejamās datu bāzēs un reģistros, kā arī pieprasīt informāciju no kompetentām iestādēm.
7.Ja pretendenta iesniegtā informācija atšķiras no publiski pieejamās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.
8.Visā Konkursa norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.

Piedāvājuma izvēles kritērijs
1.Iepirkuma komisija izvēlas saimnieciski visizdevīgāko piedāvājumu, kā piedāvājuma izvēles kritēriju nosakot viszemāko cenu par katru iepirkuma priekšmeta daļu.
2.Vienādas cenas gadījumā komisija izvēlas pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).
3.Vienādas cenas gadījumā komisija pretendentiem pieprasa Nolikuma 5.2.2. punktā minēto informāciju. Ja pēc šā kritērija pretendentu novērtējums ir vienāds, komisija rīko sēdi, kurā veic izlozi, pieaicinot pretendentu pārstāvjus.

Piedāvājumu iesniegšanas termiņš: 22.10.2018. plkst.13.00.
Piedāvājumus iesniegušie pretendenti iepirkuma priekšmeta 8.daļā: 
	N.p.k.
	Pretendents
	Piedāvājuma iesniegšanas veids
	Piedāvājuma iesniegšanas datums un laiks

	1.
	Siemens Healthcare Oy Latvijas filiāle
	EIS e-konkursu apakšsistēmā
	22.10.2018 11:06

	2.
	Triolab Oy
	EIS e-konkursu apakšsistēmā
	19.10.2018 15:00


Pretendentu piedāvātās cenas iepirkuma priekšmeta 8.daļā: 
	Pretendents
	Tehniskais-finanšu piedāvājums

	Siemens Healthcare Oy Latvijas filiāle
	EUR 236000

	Triolab Oy
	EUR 420000


Piedāvājumu atvēršanas vieta, datums un laiks: 2018. gada 22. oktobrī plkst. 1300 Rīgā, Hipokrāta ielā 2, stacionārā „Gaiļezers”, 1. stāvā Administrācijas telpās, Iepirkumu un līgumu daļā, 115. kabinetā.
Pamatojums lēmumam par konkursa pārtraukšanu iepirkuma priekšmeta 8.daļā:
SIA „Rīgas Austrumu klīniskā universitātes slimnīca” saņemta Iepirkumu uzraudzības biroja  2019.gada  6.februāra vēstule Nr. 4-1.1/203, kurā norādīts, ka pretendents Triolab Oy ir iesniedzis iesniegumu par atklāta konkursa „Laboratorijas izmeklējumu nodrošināšanai nepieciešamo testsistēmu un laboratorijas piederumu piegāde”, id. Nr. RAKUS 2018/54K, rezultātiem. 
Ievērojot Triolab Oy iesniegumā norādīto, iepirkuma komisija atkārtoti veica iepirkuma priekšmeta 8.daļā iesniegto piedāvājumu atbilstības noteiktajām prasībām pārbaudi.
Iepirkuma komisija, atkārtoti veicot pretendenta Siemens Healthcare Oy Latvijas filiāles piedāvājuma pārbaudi, konstatēja, ka iepirkuma priekšmeta 8.daļas tehniskajā specifikācija bija noteikta šāda prasība: „Kopā ar analizatoru Pretendentam jāpiedāvā pašuzpildošās heparinizētās arteriālo asins savācēja šļirces tilpumā 1,5 ml vai 2,0 ml ar stabilizētā heparīna atbilstošo saturu ne mazāku par 20 IU un ne lielāku par 100 IU tilpuma mililitrā un bumbiņu parauga automātiskai sajaukšanai recekļu novēršanai”, bet Siemens Healthcare Oy Latvijas filiāles piedāvātās pašuzpildošās heparinizētās arteriālo asins savācēja šļirces nesatur bumbiņu parauga automātiskai sajaukšanai recekļu novēršanai – Siemens Healthcare Oy Latvijas filiāles piedāvātajām šļircēm parauga sajaukšana recekļu novēršanai ir jāveic manuāli. Tomēr iepirkuma komisija secināja, ka šļirce ar bumbiņas esamību/neesamību attiecas tikai uz pirmstestēšanas etapu, proti, tā ir ierīce parauga paņemšanai, nevis testēšanai. Iepirkuma komisija atkārtoti veica arī pretendenta Triolab Oy piedāvājuma pārbaudi un konstatēja, ka iepirkuma priekšmeta 8.daļas tehniskajā specifikācijā bija noteikta šāda prasība: „Lietotājam droša parauga ievade, ievietojot un nostiprinot paraugu aspirācijas portā”, bet atbilstoši Triolab Oy iesniegtajam piedāvājumam nav iespējama tehniskajā specifikācijā prasītā iestiprināšana portā – šļirce parauga aspirācijas laikā ir jāpietur ar roku. Iepirkuma komisija secināja, ka arī šī konstatētā neatbilstība attiecas uz pirmstestēšanas etapu. Ņemot vērā minēto, tika konstatēts, ka gan pretendenta Siemens Healthcare Oy Latvijas filiāles, gan pretendenta Triolab Oy piedāvājums iepirkuma priekšmeta 8.daļā daļēji atbilst izvirzītajām prasībām. Iepirkuma komisijas konstatētās neatbilstības neietekmē paša testa izpildes gaitu un rezultātu, jo attiecas tikai uz pirmstestēšanas etapu, kas nav būtiskākais etaps testēšanas procesa nodrošināšanā.
Ievērojot iepriekš norādīto un atkārtoti izvērtējot Pasūtītāja vajadzības, kā arī Pasūtītāja pašreizējās finanšu iespējas, iepirkuma komisija secināja, ka ir nepieciešami būtiski grozījumi iepirkuma priekšmeta 8.daļas tehniskajā specifikācijā, lai nodrošinātu maksimāli izdevīgāko (gan saimnieciski, gan funkcionāli) reaktīvu, piederumu un analizatoru piegādes nodrošinājumu Pasūtītājam, kā arī lai novērstu dažādas tehniskās specifikācijas interpretēšanas iespējas.
 Ņemot vērā minēto, iepirkuma komisija pieņēma lēmumu konkursu iepirkuma priekšmeta 8.daļā pārtraukt.

Komisijas priekšsēdētāja:						I.Akmentiņa

Komisijas priekšsēdētāja vietniece:					L.Auzāne

Komisijas locekles:						I. Krūmiņa
	
						J. Storoženko	 

Sekretāre: 								E.Tiltiņa

Eksperte:								V.I. Kalniņa				

